hotchpotch/miracl-hf-unified huggingface dataset:
Harry Thompson
Harry Thompson (6. helmikuuta 1960 Lontoo – 7. marraskuuta 2005) oli englantilainen komediakirjailija, joka toimi muun muassa tuottajana, kirjailijana, TV-käsikirjoittajana ja sanomalehtimiehenä. Kuuluisin hän on "Have I Got News for You" -ohjelmaan vuosina 1990–1996 tekemistään käsikirjoituksista. Hän kirjoitti kaikkiaan 96 jaksoa. Thompson on kirjoittanut myös Peter Cookin ja Tintin luojan Hergén elämäkerrat.
Thompsonin vuonna 2005 ilmestynyt esikoisromaani "This Thing of Darkness" pääsi Booker-palkinnon pitkällelistalle. Hän olisi saanut, jos olisi ollut elossa, British Comedy Awardsin tunnustuspalkinnon joulukuussa 2005.
Thompsonilla havaittiin huhtikuussa 2005 keuhkosyöpä, ja marraskuussa hän kuoli siihen 45-vuotiaana. Thompson ei tupakoinut. Hän taisteli päättäväisesti syöpää vastaan, mutta sen mukana tulleet muut keuhkosairaudet uuvuttivat hänet.
Viimeisenä elinpäivänään Harry Thompson avioitui pitkäaikaisen naisystävänsä Lisa Whadcockin kanssa.
Haminu Dramani
Haminu Dramani (s. 1. huhtikuuta 1986 Ghana) on ghanalainen jalkapalloilija, pelipaikaltaan keskikenttäpelaaja.
Dramani pelasi urallaan kahdeksassa eri maassa. Hänen viimeinen seuransa oli virolainen FC Infonet, jossa hän lopetti uransa 2016.
Dramani kuului Ghanan joukkueeseen Saksan MM-kisoissa 2006 ja pelasi viimeisessä alkulohko-ottelussa sekä tappioon päättyneessä neljännesvälierässä.
Faliconin pyramidi
Faliconin pyramidi on muinainen rakennelma maaseudulla Faliconin kylän lähellä Ranskan Rivieralla. Se on yksi harvoista pyramideista Euroopassa. Pyramidi on rakennettu luolan päälle, joka tunnetaan lepakkojen luolana. Pyramidi on tehty pienistä epäsäännöllisen muotoisista kivistä. Pyramidin huippu on kadonnut, mutta alaosat ovat jäljellä, ja viittaavat siihen, että rakennelma on ollut terävä.
Pyramidin merkitys ja alkuperä ovat tuntemattomia, tosin on väitetty, että Rooman legioonalaiset, jotka kuuluivat egyptiläiseen kulttiin, olisivat voineet pystyttää sen. Ainakin Roomassa on roomalaisten tekemä egyptiläisvaikutteinen pyramidi.
Daniel Elena
Daniel Elena (s. 26. lokakuuta 1972) on monacolainen autourheilija. Hän on toiminut Sébastien Loebin kartanlukijana vuodesta 1998 lähtien.
Loeb ja Elena ovat saavuttaneet yhdessä ennätykselliset yhdeksän maailmanmestaruutta (2004, 2005, 2006, 2007, 2008, 2009, 2010, 2011 ja 2012) ja myös ylivoimaisesti eniten osakilpailuvoittoja lajin historiassa.
Sebastian Lindholm
Sebastian ”Basti” Lindholm (s. 30. tammikuuta 1961, Helsinki) on suomalainen rallikuljettaja ja rallin kahdeksankertainen Suomen mestari vuosilta 1990, 1993, 1995, 2000, 2002, 2003, 2004 ja 2006. Lindholm kilpaili myös WRC-sarjassa 37 kilpailussa parhaana tuloksenaan neljäs sija vuoden 1997 Suomen rallissa. WRC-sarjassa Lindholm on saavuttanut kuusi erikoiskoevoittoa ja 38 pistettä.
Lindholm väläytteli vauhtia myös Ruotsin MM rallissa 1992. Lindholm on tehnyt kehitystyötä Peugeot’n rallitallissa testikuljettajana ja kilpaili vuoden 2006 SM sarjassa Peugeot 206 WRC llä. Vuonna 2007 ”Basti” ei osallistunut SM-sarjaan. Vuonna 2009 Lindholm oli mukana onnettomuudessa Viron Lõuna-Eesti Rally -rallikilpailussa, jossa hän ajoi ulos neljännellä erikoiskokeella 160 kilometrin vauhdissa törmäten katsojaan, joka kuoli välittömästi.
Sebastian Lindholm osallistui kartturinaan Timo Hantunen Neste Oil Rally Finlandiin vuonna 2012 WRC Ford Fiestalla tuloksena 14. sija. Ralli oli Lindholmille 23. kerta Suomen MM-rallissa.
Varsinaisen aktiiviuransa jälkeen Lindholm on toiminut testi- ja kehitystehtävissä sekä Suzukin että viimeksi Toyotan WRC-projekteissa.
Sebastian Lindholmilla on kaksi poikaa, Axel ja Emil, joista etenkin Emil on kerännyt kokemusta rata-autoilun saralla. Toistaiseksi kovimpana meriittinään Vakio1600 Cupin II sija vuodelta 2013. 2015 alkaen Emil Lindholm on kilpaillut Saksassa. Sebastian Lindholm on maailmanmestari Marcus Grönholmin serkku. Sebastianin äiti ja edesmennyt ralliautoilija Ulf Grönholm olivat sisarukset.
Bonifatius IV
Pyhä Bonifatius IV (n. 550 – 615)The Book of Saints: 98. toimi paavin virassa 25. elokuuta 608 – 8. toukokuuta 615. Hän oli syntyisin Valeriasta Abruzzista.
Bonifatiuksen paaviuden aikana Roomaa koettelivat nälänhätä, rutto ja tulvat. Pyhä Bonifatius IV kuoli munkkiretriitissä (hän oli muuttanut oman talonsa luostariksi), ja hänet haudattiin vanhan Pietarinkirkon basilikan pylväistöön. Paavin jäämistö poistettiin hautapaikastaan kolmesti; 900- tai 1000-luvulla, toisen kerran 1200-luvun lopulla Bonifatius VIII:n kaudella ja kolmannella kerralla ne siirrettiin nykyiseen Pietarinkirkkoon 21. lokakuuta 1603.
Pyhää Bonifatius IV:tä juhlitaan pyhimyksenä 8. toukokuuta.
Ukraina Eurovision laulukilpailussa
Ukraina osallistui Eurovision laulukilpailuun ensimmäisen kerran vuonna 2003 ja voitti heti seuraavana vuonna Ruslanan esittämällä kappaleella ”Wild Dances”. Tuolloin Ukraina sai pisteitä kaikilta muilta kisanneilta mailta paitsi Sveitsiltä; Suomelta tuli kahdeksan pistettä. Seuraavana vuonna isäntämaana Ukraina putosi semifinaaliin, mutta nousi taas suoraan vuoden 2007 finaaliin, jossa sijoittui toiseksi. Toinen sija saavutettiin myös seuraavana vuonna. Toisen kerran Ukraina voitti kilpailun vuonna 2016, tällöin Jamalan kappaleella ”1944”.
Vuonna 2015 Ukraina ei osallistunut kilpailuun Itä-Ukrainan sotatilan ja sen aiheuttamien talousvaikeuksien vuoksi.
Ukraina on käyttänyt vuosien , ja kappaleissaan ukrainan kieltä englannin ohella. Vuoden 2007 kappaleessa kuultiin myös saksaa ja 2016 kappaleessa krimintataaria.
Vuodesta 1975 käytössä on ollut äänestyskäytäntö, jossa jokaisesta osallistujavaltiosta annetaan ääniä 10 parhaimmalle esitykselle. Parhaalle esitykselle annetaan 12 pistettä, toiselle 10 pistettä ja seuraaville pisteet 8, 7, 6, 5, 4, 3, 2 ja 1.
Kilpailu muutettiin vuonna 2004 kaksiosaiseksi. Semifinaali ja finaali käytiin kahtena eri päivänä ja laulukilpailuun voi osallistua korkeintaan 40 valtiota. Suora finaalipaikka on kymmenellä edellisenä vuonna parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Muut maat kilpailevat finaalipaikasta semifinaalissa, josta kymmenen parhaiten menestynyttä valtiota pääsevät finaaliin.
Vuonna 2008 otettiin käyttöön kahden semifinaalin järjestelmä. Suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot kilpailevat finaalipaikasta kaksiosaisessa semifinaalissa, josta pääsee jatkoon 20 maata.
Ainoastaan finaalissa annetut pisteet näkyvät taulukossa.
Ainoastaan finaalissa annetut pisteet näkyvät taulukossa. Vuodesta 2004 lähtien myös semifinaaleissa karsiutuneet maat ovat voineet äänestää finaalissa.
Urbanus VIII
Paavi Urbanus VIII, syntymänimeltään Maffeo Barberini, (huhtikuu 1568 – 29. heinäkuuta 1644) oli paavina 6. elokuuta 1623 – 29. heinäkuuta 1644.
Urbanus VIII:n paaviuden aikana Galileo Galilei kutsuttiin vuonna 1633 inkvisition uhalla Roomaan perumaan luonnontieteellisiä uskomuksiaan.
Urbanus VIII oli myös viimeinen merkittävää nepotismia harjoittanut paavi. Hänen perheenjäsenensä vaurastuivat valtakauden aikana niin paljon, että Urbanus VIII:n aikalaiset arvelivat hänen pikemminkin rakentavan Barberinin dynastiaa kuin hallitsevan katolista kirkkoa.
Urbanus VIII:n suosikkeihin kuului myös kuvanveistäjä Gian Lorenzo Bernini, jolta paavi tilasi Pietarinkirkkoon pääalttarin apostoli Pietarin hautapaikan päälle, Michelangelon luoman pääkupolin alle. Bernini suunnitteli myös Urbanuksen hautamuistomerkin Pietarinkirkkoon.
Subaru Impreza WRC
Subaru Impreza WRC on Subaru Impreza -malliin pohjautuva WRC-luokituksen saanut ralliauto. Se teki ensiesiintymisensä rallin MM-sarjassa kaudella 1997. Autolla on voitettu kaksi kuljettajien maailmanmestaruutta ja yksi merkkimestaruus.
Kaudella 1997 Colin McRae, Kenneth Eriksson ja Piero Liatti ajoivat Subarulle merkkimestaruuden ja McRae sijoittui MM-hopealla jääden vain pisteen Mäkisestä. Kaudella 1998 McRae ajoi voittoja, mutta Subaru ei voittanut mestaruutta ja McRaekin jäi MM-pronssille. Kaudella 1999 Richard Burns ja Juha Kankkunen toivat tallille voitot Argentiinasta (Kankkunen), Akropoliksesta (Burns), Suomesta (Kankkunen), Australiasta ja Britanniasta (Burns). Silti Toyota vei merkkimestaruuden ja Burns sijoittui MM-hopealle.
Kaudella 2000 Burns hallitsi alkukautta, mutta joutui tyytymään hopeaan. Kaudella 2001 Burns ajoi tasaisesti, mutta voitto Uudessa-Seelannissa ja kolmas tila Walesin MM-rallista varmistivat MM-kullan Burnsille. Subaru ei kuitenkaan voittanut merkkimestaruutta.
Kaudella 2002 Petter Solberg ajoi yhden voiton ja sijoittui MM-sarjassa toiseksi. Merkkimestaruus karkasi Peugeot'lle edellisvuosien tapaan. Vuonna 2003 Solberg vei mestaruuden voitettuaan Kyproksella, Australiassa, Korsikalla ja Walesin rallissa. Sittemmin Solberg ajoi MM-hopealle (2004 ja 2005), mutta mestaruutta Solberg ei ole kyennyt uusimaan. Kausilla 2006 ja 2007 Subaru ei voittoihin pystynyt.
Oriol Gómez
Oriol Gómez Marco (s. 1. kesäkuuta 1968 Barcelonassa) on espanjalainen entinen ralliautoilija. Hän ajoi kaikkiaan 27 MM rallia saavuttaen 8 pistettä ja joutui keskeyttämään seitsemän kertaa. Ehkä parhaiten hänet muistetaan Seatin kaksivetoisen Ibizan ohjamista, jolloin hän oli Harri Rovanperän tallikaveri. Hän sijoittui F2 ryhmässä hyvin ja oli Rovanperän kanssa varmistamassa tallille F2:sten merkkimestaruutta. Gómez lopetti uransa vuoteen 2000 mutta ajoi tämä jälkeen vielä Argentiinan rallin vuonna 2006. Uran paras saavutus oli Espanjan rallimestaruus vuonna 1994.
Slovenia Eurovision laulukilpailussa
Slovenia on osallistunut Eurovision laulukilpailuun vuodesta 1993 lähtien, jolloin maa voitti erityisen Itä-Euroopan esiraadin ja pääsi mukaan loppukilpailuun. Loppukilpailussa sijoittui kuitenkin huonoiten jatkoonpäässeistä. Slovenian paras sijoitus on seitsemäs, vuosilta 1995 ja 2001. Huonoin sijoitus on vuoden 2014 kilpailun finaalin toiseksi viimeiseksi jäänyt sija.
Slovenian laulun valinta on aiheuttanut toistuvasti polemiikkia siitä kuinka tuomaristojen äänten takia kansan suosikit jäävät jälkeen. Esimerkiksi Saša Lendero on sijoittunut kahtena vuonna (2005 ja 2006) toiseksi, joskin vuonna 2005 käytössä oli pelkästään puhelinäänestys. Tuolloin hän hävisi paikallisen Idols-kisan voittajalle, Omar Naberille.
Slovenia on esittänyt suurimman osan kappaleistaan sloveenin kielellä.
Vuonna 1975 kehitettiin uusi äänestyskäytäntö. Jokaisesta osallistujavaltiosta annetaan ääniä 10 parhaimmalle esitykselle. Parhaalle esitykselle annetaan 12 pistettä, toiselle 10 pistettä ja seuraaville pisteet 8, 7, 6, 5, 4, 3, 2 ja 1.
Vuonna 2003 EBU:ssa päätettiin muuttaa laulukilpailun rakennetta. Semifinaali ja finaali käytiin kahtena eri päivänä ja laulukilpailuun voi osallistua korkeintaan 40 valtiota. Kansainvälisessä finaalissa suora finaalipaikka on edellisenä vuonna 10 parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Ne valtiot, jotka eivät päässeet suoraan finaaliin, kilpailevat finaalipaikasta semifinaalissa. 10 parhaiten menestynyttä valtiota semifinaalissa pääsevät finaaliin.
Vuonna 2008 päätettiin ottaa käyttöön kahden semifinaalin järjestelmä, jossa suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot kilpailevat finaalipaikasta kahdessa semifinaalissa, joista jatkoon pääsee yhteensä 20 maata. Vuosina 2004–2010 Espanja, Iso-Britannia, Ranska ja Saksa pääsivät automaattisesti finaaliin. Italia palasi kisoihin vuonna 2011 ja isona rahoittajamaana on automaattisesti finaalissa.
Vuonna 2016 otettiin käyttöön uusi pisteidenlaskujärjestelmä, jolla halutaan pitää jännitys loppuun asti. Ennen vuotta 2016 voittaja saattoi selvitä jo hyvin varhaisessa vaiheessa pisteidenlaskua. Tämän ja usein moititun pisteiden vääristymisen takia haluttiin antaa molemmille äänestysryhmille täysin oma valta, joten pisteet jaettiin. Uudessa systeemissä jokaisen osallistujamaan raadit antavat pisteet 1-8, 10 ja 12. Sen jälkeen puhelinäänet julistetaan könttäsummina. Näin ollen voittaja selviää vasta kun eniten puhelinääniä saanut maa saa pisteet.
Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä. Slovenia osallistui myös vuoden 1993 Eurovision laulukilpailun esikarsintaan "Kvalifikacija za Millstreet", jossa Slovenian kappaletta johti Petar Ugrin. Slovenian kappale esitettiin ilman orkesterisäestystä vuonna 1998, mutta esityksen alussa nähtiin kapellimestari Mojmir Sepen kumarrus.
Road Crew (yhdysvaltalainen yhtye)
Road Crew oli noin vuosina 1980–1984 toiminut yhtye, jossa soittivat entiset Guns N’ Rosesin jäsenet Slash ja Steven Adler.
Yhtye sai nimensä Motörheadin samannimisestä kappaleesta.
Kun Steven Adler vuonna 1990 erotettiin Guns N’ Rosesista, hän perusti Road Crew’sta uuden version, ilman Slashiä. Adlerin henkilökohtaisten ongelmien ja päihderiippuvuuden takia yhtye ei kuitenkaan koskaan levyttänyt ja keikkaili vain harvoin.
Andri Nesmatšnyi
Andri Nesmatšnyi (, s. 28. helmikuuta 1979 Brjansk Venäjä) on ukrainalainen jalkapalloilija. Hän edusti pitkään maansa maajoukkuetta sekä Kiovan Dynamoa. Nesmatšnyn pelipaikka oli vasen puolustaja. Hän oli fyysisesti vahva pelaaja, joka nousi mielellään hyökkäyksen tueksi ja oli Ukrainan maajoukkueen vakiomiehistöä vuodesta 2000 lähtien.
MM-kilpailuissa 2006 Nesmatšnyi pelasi kaikki Ukrainan viisi ottelua alusta loppuun.
Slovakia Eurovision laulukilpailussa
Slovakia osallistui Eurovision laulukilpailuun ensimmäistä kertaa vuonna 1993, jolloin se ei läpäissyt Itä-Euroopan raatia, eikä siis päässyt varsinaiseen kisaan mukaan. Vuoden 1998 jälkeen maa vetäytyi kilpailusta, minkä jälkeen maa teki paluun vuoden 2009 Eurovision laulukilpailuun.
Slovakian kaikki kappaleet olivat slovakiksi ennen vuotta 2011, jolloin maa lauloi ensimmäistä kertaa englanniksi. Myös vuonna 2012 käytettiin englantia. Slovakia vetäytyi jälleen vuoden 2013 kilpailusta eikä ole osallistunut sen jälkeen.
Slovakia on yksi huonoimmin menestyneistä maista Euroviisuissa. Se ei ole kertaakaan läpäissyt nykyistä semifinaalia.
Ainoastaan finaalissa annetut pisteet näkyvät taulukossa. Slovakia ei osallistunut kilpailuihin 1995, 1997 ja 1999–2008. Vuosina 2009–2012 Slovakia ei selviytynyt finaaleihin, mutta sai äänestää niissä.
Ainoastaan finaalissa annetut pisteet näkyvät taulukossa. Slovakia ei osallistunut kilpailuihin 1995, 1997 ja 1999–2008. Vuosina 2009–2012 maa ei selviytynyt finaaleihin. Vuodesta 2004 lähtien myös semifinaaleissa karsiutuneet maat ovat voineet äänestää finaalissa.
Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä. Slovakia osallistui myös vuoden 1993 Eurovision laulukilpailun esikarsintaan "Kvalifikacija za Millstreet", jossa Slovakian kappaletta johti Vladimír Valovič.
Katarína Hasprová
Katarína Hasprová (s. 10. syyskuuta 1972 Bratislava) on slovakialainen laulaja. Hän edusti maataan Eurovision laulukilpailussa 1998 kappaleella "Modlitba" () sijoittuen 21. sijalle.
Tomáš Sivok
Tomáš Sivok (s. 15. syyskuuta 1983 Pelhřimov) on tšekkiläinen jalkapalloilija. Hän on edustanut muun muassa italialaisseura Udinesea sekä turkkilaisia Beşiktaşia ja Bursasporia. Pelipaikaltaan Sivok on puolustaja.
Sivokista tuli Sparta Prahan kapteeni syyskuussa 2005, ja 28. syyskuuta Mestarien liigan ottelussa AFC Ajaxia vastaan hän sai vakavan polvivamman ollen kuusi kuukautta poissa kentiltä.
Sivokin ensiesiintyminen Tšekin maajoukkueessa tapahtui syyskuussa 2005. Hän on pelannut kaikkiaan 64 maaottelua ja tehnyt niissä viisi maalia.
Makedonia Eurovision laulukilpailussa
Entisen Jugoslavian tasavalta Makedonian oli tarkoitus osallistua Eurovision laulukilpailuun ensimmäisen kerran vuonna 1996, mutta edustussävelmä "Samo ti" ei läpäissyt tuona vuonna järjestettyä erillistä alkukarsintaa. Seuraavan kerran Makedoniassa järjestettiin viisukarsinnat vuonna 1998, jonka voittajasävelmästä "Ne zori, zoro" tuli ensimmäinen Makedonian viisuedustaja laulukilpailun finaalissa. Eurovision laulukilpailun muututtua kaksipäiväisiksi, eli vuodesta 2004 lähtien, Makedonia on ainoana maana päässyt joka vuosi semifinaalista finaaliin vuoteen 2007 asti, mutta finaaleissa pisteet eivät riittäneet sijoittumaan kymmenen parhaan joukkoon, mikä olisi oikeuttanut automaattiseen finaalipaikkaan seuraavaksi vuodeksi. Maan paras sijoitus on 12. vuodelta 2006. Makedonia on myös uhannut vetäytymisellä, sillä maa on jäänyt kaksi kertaa peräkkäin semifinaalin kymmenenneksi, ja karsiutunut finaalista ensimmäisenä. Villi kortti eli raatien valinta finaalipaikan saajaksi Makedonian sijasta oli vuonna 2008 Ruotsi ja 2009 Suomi.
Makedonia on esittänyt suurimman osan kappaleistaan makedonian kielellä.
Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä.
Steve Hackett
Stephen Richard ”Steve” Hackett (s. 12. helmikuuta 1950, Pimlico, Englanti) on englantilainen rock-kitaristi ja säveltäjä. Hackett tuli tunnetuksi Genesis–yhtyeessä, johon hän liittyi joko joulukuussa 1970 tai tammikuussa 1971. Vaikka hän liittyi Genesikseen vain 20–vuotiaana, oli hän ollut sitä ennen jo useissa yhtyeissä, joista Quiet Worldin kanssa hän oli päässyt myös levyttämään.
Hackett soitti Genesiksessä seitsemän vuotta ja on mukana yhtyeen kahdeksalla albumilla. Vuonna 1977 Hackett lähti soolouralle.
Hackett perusti GTR-yhtyeen vuonna 1985 yhdessä Yes- ja Asia-yhtyeiden entisen kitaristin Steve Howen kanssa. Menestyksestä huolimatta yhtyeen tuotanto jäi yhteen albumiin nimeltään "GTR" (1986) Hackettin halutessa jatkaa soolouraansa. GTR-albumi nousi Amerikan listalla sijalle 11. vuonna 1986 ja single ”When the Heart Rules the Mind” nousi USA:n Billboard-listan sijalle 14.
Hackett on monipuolinen kitaristi. Hän hallitsee sähkökitaran lisäksi klassisen akustisen kitaransoiton tekniikan, mikä on kuultavissa esimerkiksi Genesis-kappaleissa ”Horizons” ("Foxtrot" -albumilta) ja ”Blood on the Rooftops” ("Wind & Wuthering" -albumilta). Lisäksi hän on ensimmäisiä ”täppääjiä” (, "ks. tilutus"), "tapping"-tekniikan hallitsijoita, vaikka usein virheellisesti Eddie Van Halenia väitetään sen kehittäjäksi. ”Täppäys” on soittotapa, jossa oikean käden sormilla painellaan kitaran kieliä otelautaa vasten siten, että saadaan aikaan säveliä. Tätä käytetään erityisesti nopeatempoisessa soitossa sähkökitaralla. Hackett ”täppäsi” jo 1970-luvun alun Genesis-kappaleilla ”The Musical Box”, ”Return of the Giant Hogweed”, ”The Fountain of Salmacis” ("Nursery Cryme" -albumilta), ”Supper's Ready” ("Foxtrot" -albumilta) ja ”Dancing with the Moonlit Knight” ("Selling England by the Pound" -albumilta).
Hackett on esiintynyt Suomessa vuonna 1983 Ruisrock-festivaaleilla Turussa, vuonna 2010 Helsingin Savoy-teatterissa sekä vuonna 2014 Helsingin Circus Clubilla.
Road Crew
Road Crew on ainakin seuraavien yhtyeiden nimi:
Deen (laulaja)
Deen (syntyjään Fuad Backović, 12. toukokuuta 1982, Sarajevo) on bosnialainen laulaja. Hän edusti Bosnia-Hertsegovinaa vuoden 2004 Euroviisuissa kappaleella ”In The Disco” sijoittuen yhdeksänneksi. Hän edusti maata myös vuoden 2016 kilpailussa kappaleella ”Ljubav je”.
Sentromeeri
Sentromeeriksi kutsutaan metafaasivaiheen kromosomin osaa, joka liittää kromatidit toisiinsa. Se on jakso emäspareja, jonka päälle kinetokori, eli mikrotubulukset kromosomiin yhdistävä proteiinikompleksi rakentuu. Sentromeerin koko vaihtelee lajeittain: eläinten sentromeerit ovat pituudeltaan miljoonia emäspareja, kun taas esimerkiksi hiivojen sentromeerien pituus voi olla vain n. 200 emäsparia. Eläinsentromeerit koostuvat tuhansia kertoja toistetuista satelliittijaksoista, jotka liittyvät kinetokorikompleksiin. Esimerkiksi ihmisen sentromeerisestä heterokromatidista koostuva α-satelliitti on 171 emäsparin jakso, jota toistetaan n. 100 000 kertaa.
Tumasukkula ei liity suoraan sentromeeriin, vaan mikrotubulukset liittyvät siihen kinetokorin välityksellä.
Greenin teoreema
Greenin teoreema on Stokesin lauseeseen tiiviisti liittyvä lause, jonka mukaan:
missä
Greenin teoreemaan saavutaan, kun määritellään formula_5, josta roottori:
Sovelletaan Stokesin lausetta, kun formula_4 on suljettu polku tasolla formula_8:
Teoreema on nimetty brittiläisen George Greenin mukaan.
Riadh Bouazizi
Riadh Ben Khemais Bouazizi (, s. 8. huhtikuuta 1973 Djerba, Tunisia) on tunisialainen entinen jalkapalloilija. Hän pelasi keskikentällä puolustavassa roolissa.
Bouazizi pelasi ensimmäisen maaottelunsa 16. tammikuuta 1996 Mosambikia vastaan. Tunisian voittaessa Afrikan-mestaruuden vuonna 2004 Bouazizi toimi joukkueen kapteenina. Hän on ollut mukana myös vuosien 2002 ja 2006 MM-kisoissa. Bouazizi pelasi 88 maaottelua, joissa hän teki neljä maalia.
Adel Chedli
Adel Chedli (, s. 16. syyskuuta 1976 La Ricamarie, Ranska) on tunisialainen uransa lopettanut jalkapalloilija. Keskikentällä pelannut Chedli edusti seuratasolla muun muassa FC Sochaux'ta, FC Istresiä ja Nürnbergiä.
Chedli on syntynyt ja kasvanut Ranskassa ja hänellä on sekä Ranskan että Tunisian kansalaisuus. Hän edustaa vanhempiensa kotimaan Tunisian maajoukkuetta vaikka pelasikin Ranskan nuorisojoukkueissa.
Chedlin ensimmäinen seuransa oli AS Saint-Étienne, josta hänet siirrettiin vuonna 1997 FC Sochaux'hin, missä hän pelasi useita vuosia Ligue 1:ssa. Ennen siirtymistään Saksaan, Chedli pelasi 24 ottelua FC Istres'issä. Bundesliigassa hänellä on ollut vaikeuksia mahtua pelaavaan kokoonpanoon ja hän pelasikin kaudella 2005–2006 vain viisi ottelua. Matka jatkui sveitsiin FC Sioniin, jossa hän sai enemmän peliaikaa. Kauden päätteeksi Chedli kuitenkin matkasi Arabiemiirikuntaan Al-Sha'abiin, jossa hän pelasi 11 ottelua.
Kesällä 2008 Chedli palasi takaisin Eurooppaan allekirjoitettuaan kahden kauden sopimuksen vanhan seuransa FC Istresin kanssa.
Kesäkuussa 2010 Chedli allekirjoitti kahden vuoden sopimuksen tunisialaisen ES Sahelin kanssa. Avauskaudellaan hän pelasi kuusitoista ottelua ja teki niissä yhden maalin, joka syntyi vierasottelussa JS Kairouania vastaan. Seuraavalla kaudella (2011–2012) Chadli onnistui maalinteossa kahdesti. Hän oli aikeissa siirtyä kesken kauden Espéranceen, mutta siirto kariutui, koska Chadli oli jo edustanut ES Sahelia Afrikan Mestarien liigassa, eikä Espérancen valmentaja voinut näin käyttää häntä turnauksessa.
Heinäkuussa 2012 Chedli siirtyi kesken kauden Marokkoon Raja Casablancaan. Hän voitti kauden päätteeksi Marokon mestaruuden ja lopetti myös pelaajauransa kyseiseen kauteen.
Chedli pelasi ensimmäisen maaottelunsa 26. toukokuuta 1996 Senegalia vastaan. Hän teki heti debyyttiottelussaan maalin. Chedli oli mukana voittamassa Afrikan-mestaruutta vuonna 2004 ja hän pelasi Tunisian kaikissa kolmessa ottelussa vuoden 2006 MM-kisoissa.
Helmikuussa 2011 Chedli oli voittamassa Tunisian A' maajoukkueen kanssa maan ensimmäistä CHAN-turnauksen mestaruutta. Mestaruuden myötä hänestä tuli samalla historian ensimmäinen pelaaja, joka on voittanut sekä Afrikan-mestaruuden että Afrikan kansallisen mestaruuden.
29. maaliskuuta 2011 Chedli teki noin viiden vuoden tauon jälkeen paluun maajoukkueeseen. Hän pelasi ottelussa Omania vastaan 65 minuuttia. Chedli valittiin myöhemmin vuoden 2012 Afrikan-mestaruuskisoihin, jossa hänen roolinsa oli lähinnä mentorin rooli nuoremmille pelaajille. Chedli kuitenkin tuskastui, kun ei päässyt pelaamaan Tunisian viimeisessä lohko-ottelussa ja jätti joukkueen kesken kisojen. Muutamaa päivää myöhemmin hän ilmoitti päättäneensä maajoukkueuransa.
Adel Nefzi
Adel Nefzi (, s. 16. maaliskuuta 1974) on tunisialainen jalkapallomaalivahti.
Nefzi pelasi vuodet 1994–2005 Olympique de Béjassa, josta hän siirtyi US Monastiriin. Myöhemmin vuonna 2007 Nefzi siirtyi Club Africainiin, jossa hän voitti ensimmäisen liigamestaruutensa. Kauden aikana Nefzi teki uuden ennätyksen 12. maaliskuuta 2008 päästämättä maaliakaan 1270 minuutin ajan, pelaten samalla 12 nollapeliä peräkkäin. Tämän myötä hän rikkoi Boubaker Zitounin edellisen ennätyksen, joka piti maalinsa puhtaana 994 minuutin ajan.
Maajoukkue tasolla hän oli mukana vuoden 2006 MM-kisoissa Tunisian varamaalivahtina (Ali Boumnijel pelasi kaikki ottelut). Urallaan Nefzi on pelannut neljä maaottelua.
Morbid Tales
Morbid Tales on sveitsiläisen äärimetalliyhtye Celtic Frostin debyyttialbumi, joka julkaistiin vuonna 1984. Se on yksi tärkeimmistä black metalin edelläkävijöistä. Morbid Tales julkaistiin alun perin mini-LP:nä, mutta myöhemmin siihen sisällytettiin Emperor's Return EP, jotta siitä saatiin täyspitkä albumi.
Milanon yliopisto
Milanon yliopisto () on yliopisto Italian Milanossa. Siellä on noin 60 000 opiskelijaa. Se on Euroopan tutkimusyliopistojen liiton jäsen.
Maailman viidensadan huippuyliopiston Shanghai-yliopistovertailussa vuonna 1924 perustettu Milanon yliopisto ylsi vuonna 2016 sijaluvulle 201–300 ja oli vertailussa Italian 3.-7. parhaiten sijoittunut yliopisto. THE-yliopistorankingissa 2017 yliopisto ylsi sijaluokkaan 301–350.
Milanossa yliopistosta käytetään monesti arkikielistä nimitystä "Statale". Yliopisto avattiin 30. syyskuuta 1923 ja se koostuu yhdeksästä tiedekunnasta.
To Mega Therion
To Mega Therion on sveitsiläisen extreme metal -yhtye Celtic Frostin toinen albumi, joka julkaistiin vuonna 1985. Remasteroitu uusiojulkaisu julkaistiin vuonna 1999 yhdellä bonus-kappaleella. Albumin kansi on sveitsiläisen kuvataiteilijan H. R. Gigerin maalaus "Satan I".
Melozzo da Forlì
Melozzo da Forlì (n. 1438 Forlì, Italia – 8. marraskuuta 1494 Forlì) oli italialainen renessanssiajan taidemaalari, joka käytti maalauksissaan menestyksekkäästi luonnollista perspektiiviä. Melozzo da Forlì oli aikansa arvostettu freskotaiteilija ja tärkein Forlin koulukunnan jäsen.
Chaouki Ben Saada
Chaouki Ben Saada (, s. 1. heinäkuuta 1984 Bastia, Korsika) on tunisialainen jalkapalloilija. Keskikenttämiehenä ja hyökkääjänä pelaava Ben Saada edustaa Ranskan Ligue 1:ssa pelaavaa Troyesia.
Ben Saada aloitti uransa vuonna 2001 edustaen ranskalaista SC Bastiaa. Hän pelasi joukkueessa aina vuoteen 2008 asti pelaten 169 peliä, joissa hän teki 16 maalia. Usean Bastiassa vietetyn vuoden jälkeen Ben Saada siirtyi 18. kesäkuuta 2008 OGC Niceen.
24. elokuuta 2011 Ben Saada siirtyi RC Lensiin kahden vuoden sopimuksella.
Elokuussa 2012 Ben Saada allekirjoitti kahden vuoden sopimuksen AC Arlesin kanssa.
Ben Saada on syntynyt ja varttunut Ranskassa ja pelasi Ranskan nuorten maajoukkueessa voittaen kultaa alle 17-vuotiaiden maailmanmestaruuskilpailuissa vuonna 2001.
Aikuisten tasolla hän on edustanut vanhempiensa kotimaata Tunisiaa. Ben Saadan ensimmäinen maaottelu oli 26. maaliskuuta 2005 Malawia vastaan. Vuoden 2006 MM-kisoissa hän oli mukana yhdessä ottelussa pelaten 12 minuuttia. Sittemmin Ben Saada oli vaihtomiehen roolissa vuoden 2010 Afrikan-kisoissa.
Forlin koulukunta
Forlin koulukunnan muodosti ryhmä italialaisia renessanssimaalareita, jotka kaikki olivat syntyneet Forlissa, Italiassa 1400- ja 1500-luvuilla:
Jukka Sipilä
Jukka Ensio Sipilä (12. toukokuuta 1936 Kivijärvi – 7. elokuuta 2004 Helsinki) oli suomalainen teatteri- ja televisio-ohjaaja sekä näyttelijä.
Sipilä opiskeli Helsingin yliopiston valtiotieteellisessä tiedekunnassa, Yhteiskunnallisen korkeakoulun draamastudiossa ja valmistui Suomen Teatterikoulun ohjaajalinjalta 1965. Opiskeluaikoina hän oli mukana Ylioppilasteatterissa 1958–1960 sekä ohjaajana Tesvisiossa 1960–1964. Valmistuttuaan hän aloitti televisio-ohjaajana Yle TV2:ssa, mutta siirtyi jo 1968 TV1:n Televisioteatteriin. Hänen ohjauksistaan muistetaan erityisesti "Aliisa" (1970), joka on aikalaiskuvaus Helsingistä ja vanhan naisen köyhyydestä. Nimiroolin esitti sairauden jo runtelema Siiri Angerkoski viimeisenä elokuvatyönään. Mittavin ponnistus ohjaajana oli kuitenkin Eino Säisän samannimiseen romaanisarjaan perustuva televisiosarja "Kukkivat roudan maat" (1981). Ohjauksistaan Sipilä sai kaikkiaan kolme elokuvataiteen valtionpalkintoa. Vuonna 1996 Sipilälle myönnettiin Suomen Teatterijärjestöjen Keskusliiton kultainen kunniamerkki ja vuonna 1999 valtion journalistipalkinto.
Näyttelijänä Sipilä esiintyi enimmäkseen humoristisissa sivuosissa. Hänellä oli useita rooleja Mikko Niskasen ja Jörn Donnerin elokuvissa sekä Risto Jarvan uran päättäneissä kolmessa komediassa. Sipilän harvoja pääosia on Kiljusen herrasväen isä Matti Kuorttin ohjaamissa elokuvissa "Kiljusen herrasväki" (1981) ja "Kiljusen herrasväen uudet seikkailut" (1990).
Sipilä vieraili ohjaajana myös radioteatterissa ja näyttämöillä. Taiteellisen uransa lisäksi Sipilä myös opetti muun muassa Teatterikorkeakoulussa.
Annibale Carracci
Annibale Carracci (3. marraskuuta 1560 Bologna – 15. heinäkuuta 1609 Rooma) oli italialainen varhaisbarokkia edustanut taidemaalari, etsaaja ja kaivertaja. Hän opiskeli synnyinkaupungissaan Bolognassa, jonne perusti yhdessä serkkunsa Ludovicon ja veljensä Agostino Carraccin kanssa vuonna 1585 taidekoulun. Carraccin serkuksia kiitetään manierismiin lipsumassa olleen italialaisen taiteen elvyttämisestä uuteen kukoistukseen.
Hänet on haudattu Rooman Pantheoniin.
Tuntemattoman taiteilijan 1800-luvulla tekemä kopio Carraccin maalauksesta "Tobias parantaa sokean isänsä" oli aikoinaan Eremitaašin taidemuseossa, josta Josif Stalin nappasi sen syksyllä 1940 mukaansa tuliaisiksi mennessään neuvottelemaan Euroopan jaosta Adolf Hitlerin kanssa. Sodan päättymisen häämöttäessä Martin Bormann antoi taulukopion Saksan merivoimien upseerille. Tämä taas myi sen 1955 eteläsaksalaiselle taidekauppiaalle, joka kuitenkin piilotti sen. Perikunta löysi maalauksen ja restauroitutti sen Stuttgartin valtiollisessa taideakatemiassa. Vuonna 2008 sen osti itävaltalainen keräilijä, joka on pannut sen myyntiin.
Pesaro
Pesaro on kaupunki Marchen alueella Pohjois-Italiassa. Se sijaitsee Adrianmeren rannikolla ja on Pesaro e Urbinon maakunnan pääkaupunki. Pesaron pinta-ala on 127 km² ja väkiluku noin 95 000.
Kalastus, huonekaluteollisuus ja matkailu ovat kaupungin tärkeimmät elinkeinot.
Muinaiset roomalaiset perustivat kaupungin siirtomaakseen nimellä "Pisaurum" vuonna 184 eaa., jolloin se kuului "Picenumin" territorioon. Picenumin muinaisen kansan asutusta on löydetty Novilarasta. 300-luvulla gallialaiset senonit valloittivat Pohjois-Picenumin, joka oli aiemmin ollut etruskien hallinnassa, joten roomalaisten saapuessa sinne paikalliset asukkaat olivat jo etnisesti sekoittuneita. Silti alueella oli edelleen myös etnisiä gallialaisia, sillä roomalaiset erottivat heidät muun väestön joukosta ja karkottivat heidät maasta.
Rooman vallan aikana Pesarosta, "Via Flaminian" keskuksesta, tuli tärkeä kauppa- ja käsityökeskittymä. Länsi-Rooman imperiumin hajottua itägootit valloittivat Pesaron ja heidän kuninkaansa Vitiges tuhosi sen vuonna 539 goottisodan aikana. Se jälleenrakennettiin nopeasti viisi vuotta Bysantin uudelleen valtaamisen jälkeen, ja se muodosti niin sanotun "Pentapoliksen", joka kuului Ravennan eksarkaattiin. Lombardien ja frankkien invaasioiden jälkeen Pesarosta tuli osa Kirkkovaltiota.
Renessanssin aikana sitä hallitsivat "Malatesta" (1285–1445), "Sforza" (1445–1512) ja "Della Rovere" (1513–1631). Viimeisimpänä mainitun aikaan Pesaro eli kaikkein kukoistavinta aikaansa: lukuisia julkisia ja yksityisiä palatseja rakennettiin ja uusi muuririvi ("Mura Roveresche") pystytettiin. Tuolloin se myös valittiin herttuakunnan pääkaupungiksi.
11. syyskuuta 1860 piemontelaiset joukot valtasivat Pesaron, ja se liitettiin uuteen Italian kuningaskuntaan.
Pesarolla on seitsemän ystävyyskaupunkia:
Jérémy Toulalan
Jérémy Toulalan (s. 10. syyskuuta 1983 Nantes, Ranska) on ranskalainen jalkapalloilija, joka edustaa Ranskan pääsarjassa pelaavaa Monacoa. Toulalanin pelipaikka on puolustava keskikenttäpelaaja.
183 senttimetriä pitkä Toulalan on kuulunut maansa suurimpiin lupauksiin. Hän oli mukana Ranskan joukkueessa vuoden 2006 alle 21-vuotiaiden EM-kilpailuissa, joissa hän pelasi kolme ottelua ja teki yhden maalin. Seuratasolla Toulalan siirtyi Lyoniin toukokuussa 2006. Aikaisemmin hän oli edustanut ammattilaisena vain synnyinkaupunkinsa seuraa, FC Nantes Atlantiquea, noin sadan liigaottelun verran.
17. kesäkuuta 2011 Toulalan teki nelivuotisen sopimuksen espanjalaisseura Málagan kanssa. Hänestä maksettiin noin 8–10 miljoonan euron siirtokorvaus.
Toulalan on kuulunut Ranskan juniorimaajoukkueiden runkopelaajiin ja on pelannut myös A-maajoukkueessa. Hän kuului Ranskan maajoukkueeseen vuoden 2008 EM-kisoissa.
Paulus Diaconus
Paulus Diaconus (n. 720 – 13. huhtikuuta 799), tunnettu myös nimillä Warnefred ja Cassinensis (l. "Monte Cassinolainen"), oli benediktiinimunkki, joka kirjoitti merkittävän teoksen langobardien historiasta (Historia Langobardorum).
Kuolemanportti
Kuolemanportti-sarja on Margaret Weisin ja Tracy Hickmanin kirjoittama fantasiakirjasarja.
Ensimmäisen, kolmannen, viidennen ja seitsemännen kirjan on suomentanut Jukka Nyman, kun taas toisen, neljännen ja kuudennen on suomentanut Tero Kuittinen.
Sarjan alussa Nexuksen valtias Xar lähettää palvelijansa Haplon kuolemanportin kautta neljään maailmaan: Arianukseen (ilma), Pryaniin (tuli), Abarrachiin (kivi/maa) ja Chelestraan (vesi). Haplon tehtävänä on tutkia maailmoja, ja aiheuttaa sekasortoa, edesauttaakseen valtiaansa Xarin valloitussuunnitelmaa.
Rio Antonio Mavuba
Rio Antonio Zoba Mavuba (s. 8. maaliskuuta 1984) on ranskalainen jalkapalloilija, joka edustaa Ranskan pääsarjaseura Lille OSC:ta. 171 senttimetriä pitkän Mavuban pelipaikka on puolustava keskikenttäpelaaja.
Mavuba syntyi veneessä Angolan rannikolla hänen angolalaisen äitinsä ja kongolaisen isänsä paetessa maassa käytyä sisällissotaa. Perhe muutti Ranskaan, jossa Mavuba varttui. Hän ehti edustaa junioritasolla isänsä kotimaata, mutta vuonna 2004 hän pelasi ensimmäisen A-maaottelunsa Ranskan riveissä. Uudeksi Jean Tiganaksikin kutsuttu Mavuba on edustanut Ranskaa myös vuonna 2006 pelatuissa alle 21-vuotiaiden EM-kilpailuissa, joissa hän teki kolmessa ottelussa yhden maalin.
Seuratasolla Mavuba aloitti ammattilaisuransa Bordeaux'ssa, jossa hän pelasi vuosina 2003–2007 lähes 130 ottelua Ranskan pääsarjaa. 5. heinäkuuta 2007 hän allekirjoitti sopimuksen Villarrealin kanssa, joka hankki hänet korvaamaan Juventukseen siirtynyttä Alessio Tacchinardia. Mavuba ei kuitenkaan onnistunut vakiinnuttamaan paikkaansa Villarrealin kokoonpanossa, osin loukkaantumisten vuoksi. Kevätkaudeksi 2008 hän siirtyikin lainapestillä Lille OSC:n paitaan. Kesällä 2008 Lille käytti osto-optionsa Mavubaan hankkien keskikenttämiehen paitaansa.
Valmistusarkisto
Valmistusarkisto () sisältää tuotteen valmistusta, varastointia ja jakelua koskevien tietojen tallenteet, joita säilytetään ainakin tuotteen elinkaaren ajan. Tuotteeseen merkityn tunnisteen avulla tuote voidaan yksilöidä ja jäljittää sen vaiheet arkiston tietojen perusteella. Tunnisteena voi olla sarjanumero tai muu tunnistusnumero kuten valmistuserän numero. Valmistuserällä tarkoitetaan samanlaisten tuotteiden joukkoa ennen tuotelajin vaihtoa.
Valmistusarkistoon tallennetaan tunnisteen lisäksi tiedot esimerkiksi päivämääristä, tuotanto- ja ympäristöolosuhteista, laadunvarmistuksesta ja tuote-erän suuruudesta. Tuotetta koskevia tietoja joudutaan jäljittämään useimmiten silloin, kun omavalvonta, viranomaisen valvonta tai käyttäjä havaitsee ettei raaka-aine tai tuote täytä turvallisuus- tai laatuvaatimuksia.
DHR on erityisesti Yhdysvaltain elintarvike- ja lääkeviraston ("Food and Drug Administration, FDA") käyttämä nimitys.
Ukrainan jalkapalloliitto
Ukrainan jalkapalloliitto () perustettiin vuonna 1991 ja FIFAn ja UEFAn jäseneksi se liittyi 1992. Ukrainan jalkapalloliiton puheenjohtaja on Hryhori Surkis ja Ukrainan jalkapalloliiton alaisuudessa toimivan Ukrainan jalkapallomaajoukkueen päävalmentaja toimii Oleksi Myh’ailytšenko.
David Jemmali
David Jemmali (, s. 13. joulukuuta 1974 Toulouse, Ranska) on tunisialainen entinen jalkapalloilija. Hän pelasi aktiiviurallaan laitapuolustajana.
Jemmali pelasi ensimmäiset ottelunsa AS Cannesin paidassa vuosina 1994–1997, jonka jälkeen hän edusti vuodesta 1997 lähtien Ranskan Ligue 1:n Bordeaux'ta tehtyään joukkueen kanssa vuoteen 2005 asti kestävän sopimuksen. Bordeaux'ssa hän pelasi muun muassa Mestarien liigaa kaudella 2006–2007, viimeksi joukkue pelasi siinä 1999–2000 kaudella. Jemmali uusi sopimuksensa heinäkuussa 2005 vuoteen 2007 asti. Hyvien otteiden myötä hän allekirjoitti vielä yhden vuoden jatkosopimuksen kaudeksi 2007–2008, joka meni loukkaantumisten merkeissä pelattuaan Ranskan pääsarjassa vain 8 ottelua. Huomattuaan ettei enää mahtuisi joukkueen avauskokoonpanoon Jemmali oli valmis hakemaan uusia haasteita toisesta seurasta. Kesällä 2008 Bordeaux ilmoitti ettei se enää uusi laitapuolustajan sopimusta. Hän pelasi joukkueessa yhteensä 241 liigaottelua ja kaiken kaikkiaan 295 ottelua.
Heinäkuussa 2008 Jemmali allekirjoitti kahden vuoden sopimuksen kaudeksi 2008–2009 Ligue 1:een nousseen Grenoblen kanssa. Sopimuksen päätyttyä Jemmali jätti seuran jäätyään ilman jatkosopimusta.
Jemmali odotti pitkään mahdollisuutta pelata Ranskan maajoukkueessa ja kieltäytyi useaan otteeseen edustamasta Tunisiaa. Ensimmäisen kerran hänet pyydettiin vuoden 1998 Ranskan MM-kisoihin ja sittemmin Henri Michel pyysi vuoden 2002 Etelä-Korean ja Japanin MM-kisoihin. Jemmali päätti kuitenkin vuonna 2006 edustaa vanhempiensa kotimaata Tunisiaa. Hänen ensimmäinen maaottelunsa oli 1. maaliskuuta 2006 Serbia ja Montenegroa vastaan. Jemmali pelasi vuoden 2006 MM-kisoissa yhden ottelun. Hän on pelannut 10 maaottelua.
Vuoden synkin juhla
Vuoden synkin juhla on metalliyhtye Viikatteen toinen pitkäsoitto, joka julkaistiin vuonna 2001. Levyn teemana on joulu ja joulun synkempien puolien tutkiminen. Levyllä on myös "raskaat versiot" perinteisistä joululauluista "Sylvian joululaulu", "Varpunen jouluaamuna" ja "Suojelusenkeli". "Varpunen jouluaamuna" -kappaleen esittävät levyllä Timo Rautiainen & Trio Niskalaukaus -yhtyeen laulaja-kitaristi Timo Rautiainen sekä rumpali Seppo Pohjolainen. Suojelusenkelin puolestaan tulkitsee Kotiteollisuuden Jouni Hynynen.
"Vuoden synkin juhla" on CD-painoksen (RA062) lisäksi julkaistu myös vinyylinä (LONG005), jota painettiin 500 kappaleen erä. Poikkeuksena Viikatteen muiden levyjen vinyylipainoksista, "Vuoden synkin juhla" -vinyyliversio ei sisällä CD-versiolle sisältymättömiä bonuskappaleita.
Sävellys, sanoitus ja sovitus Kaarle Viikate, ellei toisin mainita.
Baldassare Peruzzi
Baldassare Tommaso Peruzzi (3. maaliskuuta 1481, Siena – 6. tammikuuta, 1537, Rooma) oli italialainen arkkitehti ja taidemaalari.
Peruzzi vietti 1520 alkaen vuosia eri arkkitehtimestareiden, kuten Bramante, Rafael ja Sangallo, oppipoikana. Nykyistä Pietarinkirkkoa alettiin rakentaa Peruzzin elinaikana.
Vuoden 1527 Rooman ryöstön jälkeen Peruzzi palasi Sienaan, jossa hän toimi tasavallan arkkitehtina. Hän rakensi uudet linnoitukset Sienan kaupungille. Peruzzi ilmeisesti muutti takaisin Roomaan vuoteen 1535 mennessä.
Baldassare Peruzzi maalasi kuuluisat freskot Cappella San Giovanniin, Sienan katedraaliin.
Hänet on haudattu Pantheoniin.
Peter Minuit
Peter Minuit (myös Minnewit; noin 1580 – kesäkuussa 1638) oli hollantilainen merimies ja siirtokunnan kuvernööri. Legendan mukaan 1626 hän osti Manhattanin Canarsee-intiaaneilta noin 24 dollarin arvoisilla helyillä ja perusti paikalle Uuden Amsterdamin eli nykyisen New Yorkin kaupungin. Todellisuudessa Canarsee-intiaanit olivat Brooklynista, ja Manhattania hallitsivat Wappinger-intiaanit. Viimeksi mainitut eivät olleet tyytyväisiä ohi heidän käsiensä tehtyyn vaihtokauppaan ja taistelivat myöhemmin alankomaalaisia vastaan Kuvernööri Kieftin sodassa.
Myöhemmin Minuit siirtyi Ruotsin palvelukseen ja ryhtyi ruotsalaisten siirtolaisten kahden aluksen päälliköksi. Siirtolaiset perustivat Delawarejoen rannalle Uusi Ruotsi -nimisen yhdyskunnan. Hän katosi pyörremyrskyssä ollessaan kauppamatkalla Länsi-Intiassa.
Urbanus VII
Paavi Urbanus VII (s. 4. elokuuta 1521, Rooma - k. 27. syyskuuta 1590, Rooma; syntyjään Giovanni Battista Castagna) oli lyhimpään hallinnut paavi historiassa ja hän toimi paavina 15. syyskuuta 1590 – 27. syyskuuta 1590. Ainoa häntä lyhyemmän ajan paavina toiminut oli ainoastaan kolme päivää hallinnut Stefanus II, jota ei nykyisin lasketa paaviksi, koska hän kuoli kolmantena päivänä valinnastaan ennen kuin hänet ehdittiin vihkiä piispaksi. Urbanus VII oli 15. syyskuuta 1590 tapahtuneesta valinnastaan lähtien paavina ainoastaan 13 päivää, sillä hän kuoli 27. syyskuuta malariaan.
Quim
Joaquim Manuel Sampaio Silva, pelaajanimeltään Quim (lausutaan , s. 13. marraskuuta 1975 Vila Nova de Famalicão, Portugali) on portugalilainen jalkapallomaalivahti, joka on pelannut muun muassa Portugalin pääsarjassa SC Bragassa ja SL Benficassa.
Quim aloitti uransa kaudella 1992–1993 SC Bragassa, jossa hän pelasi aina vuoteen 2004 saakka. Tämän jälkeen SL Benfica osti hänet 1,4 miljoonalla eurolla. Quim oli Benfican ykkösmaalivahti seuraan saapumisestaan lähtien. Hän oli joukkueensa mukana voittamassa Portugalin mestaruutta keväällä 2005. Vuonna 2010 hän palasi Bragaan.
Quim oli Portugalin nuorten maajoukkueiden vakiomiehistöä. Hän pelasi ensimmäisen pelinsä Portugalin jalkapallomaajoukkueessa elokuussa 1999 Andorraa vastaan. 2000 EM-kisoissa hän oli Portugalin kolmosmaalivahti, mutta pääsi vaihdosta kentälle ottelussa Saksaa vastaan. 2002 MM-kisojen karsinnoissa Quim oli Portugalin ykkösmaalivahti, kunnes kärähti dopingista. Kilpailukiellon loputtua hän oli jälleen mukana Portugalin joukkueessa EM-kisoissa 2004 ja Saksan MM-kisoissa 2006.
Talvisateet
Talvisateet on välimerenkasvillisuuden, eli nahkealehtisen kasvillisuuden, alueella esiintyvä sateisuuden muoto. Auringon zeniittiaseman ollessa eteläisellä pallonpuoliskolla Välimerellä on talvisateiden ilmasto, sillä liikkuvien matalapaineiden, rintamasateiden, esiintymisalue siirtyy etelämmäksi. Kun pohjoisella pallonpuoliskolla on kesä, on rintamasateiden esiintymisalue siirtynyt pohjoisemmaksi ja hepoasteiden korkeapaine on siirtynyt Välimeren alueelle. Välimerellä sateisimmat kuukaudet ovat marras-tammikuut, tällöin sataa yleisesti kuukausittain yli 10 cm vettä kaikilla alueen seuduilla. Välimeren lämmön ja haihdunnan takia Välimerelle tulevat Atlanin matalapaineet suorastaan imevät vielä Välimerelle tultuaan vettä itseensä.
Talvisateita esiintyy myös eteläisellä pallonpuoliskolla, jossa vaihtelu on toisin päin.
Kapuasinliejukäärme
Kapuasinliejukäärme ("Homalophis gyii") on vesivaletarhakäärmeiden heimoon kuuluva käärmelaji. Se on noin puoli metriä pitkä ja myrkyllinen, ja sillä on kyky vaihtaa väriä. Tämä on äärimmäisen harvinaista käärmeillä. Kapuasinliejukäärmettä on tavattu Kaakkois-Aasiassa Borneon saarella ja se on nimetty Kapuas-joen mukaan.
Anïs Ayari
Anïs Ayari (, s. 16. helmikuuta 1982 Lazhar, Tunisia) on tunisialainen entinen jalkapalloilija, pelipaikaltaan laitapuolustaja. Hän voitti Afrikan–mestaruuden vuonna 2004.
Puolustajapelaaja Ayari on edustanut urallaan turkkilaista Samsunsporia vuosina 2004-2006. Tätä ennen vuodet 2001-2004 hän pelasi Stade Tunisienissa. Turkista Ayari siirtyi yhdeksi kaudeksi Ranskaan Lorientiin, jonka jälkeen hän jäi yhdeksi kaudeksi ilman seuraa. Ayari yritti neuvotella sopimusta tunisian suurseuran Espérancen kanssa, mutta neuvotteluiden epäonnistuttua hän päätti lopettaa uransa ja keskittyä maatalouteen.
Sittemmin Ayari palasi takaisin jalkapallon pariin kahden kauden jälkeen ja allekirjoitti sopimuksen ES Sahelin kanssa. Hän päätti uransa kauteen 2010–2011.
Ayarin ensimmäinen maaottelu oli 27. maaliskuuta 2002 Norjaa vastaan. Hän oli mukana voittamassa Afrikan-mestaruutta 2004 ja kuului samana vuonna Tunisian olympiajoukkueeseen Ateenassa. Vuoden 2006 MM-kisoissa hän pelasi kahdessa ottelussa. Hän on pelannut 26 maaottelua, joissa on tehnyt yhden maalin.
Domus
Domus oli Rooman valtakunnan rikkaan yläluokan, patriisien suosima kaupunkitalo. Domukset oli suuria ja ylellisiä yksi- tai kaksikerroksisia rakennuksia, jotka rakennettiin yhden tai useamman sisäpihan ympärille. Tyyli on periytynyt etruskeilta. Toinen valtakunnan kaupungeissa yleinen asuintalotyyppi oli insula, ala- ja keskiluokan plebeijien asuttama vuokrakasarmi.
Domukseen saavuttiin useimmiten suoraan kauppakadulta eteishallin ("fauces") kautta. Talon kadunpuoleisella seinällä ei tyypillisesti ollut asuinhuoneita vaan kauppoja ("tabernae"), jotka talon isäntä vuokrasi kauppiaille mikäli ei tarvinnut niitä omiin liiketoimiinsa. Talojen ulkoseinillä ei sijainnut juurikaan ikkunoita, jotta kaupungin hälinä ei pääsisi häiritsemään isäntäväen kotirauhaa.
Eteisestä saavuttiin "atriumiin", talon tärkeimpään huoneeseen, jossa isäntäväki otti vastaan vieraitaan. Atriumin keskellä oli katossa oleva aukko ("compluvium") valon, ilman ja sadeveden keräämistä varten. Aukon alapuolella sijaitsi usein sadevesiallas ("impluvium"). Atriumissa sijaitsi myös kotialttari ("lararium"). Atriumista oli sisäänkäynti talon muihin tärkeisiin huoneisiin: isäntäväen makuuhuoneisiin ("cubiculum"), ruokasaliin ("triclinium") ja isännän työhuoneeseen ("tablinum").
Etenkin suuremmissa taloissa oli atriumin lisäksi sisempänä myös toinen puutarhamainen pylväiden ympäröimä sisäpiha ("peristylium"), jonka keskiosa oli kattamaton. Ylellisesti sisustetusta peristyliumista saattoi löytyä patsaita, suihkulähteitä tai kalalammikko ("piscina"). Peristyliumin ympärillä saattoi sijaita lisää makuuhuoneita, keittiö ("culina"), jossa orjat valmistuvat aterioita isäntäväelle ja heidän vierailleen, sekä varastoja ja orjien asuinhuoneita.
Roomalaiset domukset sisustettiin ylellisesti. Seinät olivat värikkäästi maalattuja ja lattioita koristivat mosaiikit. Huonekaluista tärkein oli sänky, jossa roomalaiset viettivät mielellään aikaansa. Jopa ruokasalin pöytää ympäröivät sänkymäiset sohvat, joilla loikoiltiin ateriasta nauttien. Muita huonekaluja taloissa oli vähän, sänky oli usein makuuhuoneen ainut huonekalu. Harvan sisustuksen avulla pyrittiin asuntoihin saamaan avaruutta ja suuremman tilan tuntua.
Sunbelt Personal Firewall
Sunbelt Personal Firewall (aiemmin Kerio Personal Firewall ja Sunbelt Kerio Personal Firewall) oli palomuuriohjelmisto Windows-tietokoneille, jonka kehitti Kerio Technologies. Sen avulla valvottiin verkkoliikennettä, kuten portti-, IP-osoite-, tai protokollakohtaisesti. Se huolehtii myös, ettei muut kuin käyttäjältä luvan saaneet ohjelmat pääsevät verkkoon. Ohjelma kykenee tunnistamaan yleisimmät verkkohyökkäykset.
Sunbelt Personal Firewallista oli saatavilla ilmainen ja maksullinen versio. Maksullista ohjelmasta oli saatavilla myös 30 päivää kokeiluversio. Ohjelma oli saatavilla myös suomeksi.
Vuonna 2011 Sunbelt Software osti ohjelman Keriolta.
Gete Wami
Gete Wami (s. 11. joulukuuta 1974 Debre Berhan, Etiopia) on etiopialainen kestävyys- ja maastojuoksija.
Wami saavutti ensimmäisen kerran menestystä Afrikan kisoissa 1991, kun hän sijoittui nuorten maastojuoksussa viidenneksi. Seuraavana vuonna hän oli nuorten MM-kisojen 10 000 metrin juoksussa toinen. Vuonna 1993 hän voitti pronssia Afrikan mestaruuskilpailuissa 10 000 metrillä ja 1995 juoksi kolmanneksi Afrikan kisoissa samalla matkalla. Vuonna 1996 Wami voitti maastojuoksun maailmanmestaruuden pitkällä matkalla. Samana vuonna Atlantan olympialaisissa hän voitti olympiapronssia 10 000 metrin juoksussa.
1999 Wami voitti toisen maastojuoksun maailmanmestaruutensa pitkällä matkalla. Sevillan MM-kisoissa samana vuonna hän voitti MM-kultaa 10 000 metrillä. Sydneyn olympialaisissa Wami voitti hopeaa 10 000 ja pronssia 5 000 metrin juoksussa. Vuonna 2001 hän voitti maastojuoksun lyhyen radan maailmanmestaruuden ja MM-pronssia 10 000 metrillä Edmontonin MM-kisoissa.
Wami voitti vuosina 2006–2007 kilpaillun ensimmäisen World Marathon Majors -kilpailusarjan. Kaudella 2007–2008 hän sijoittui sarjassa toiseksi.